section_heading: Csiharov povratak; Ordo Ad Chao (2004. – 2008.)
paragraph_text: U travnju 2008. Blasphemer je najavio da napušta skupinu. Iako je izjavio da je vrlo zadovoljan postignućima, objasnio je da ne želi nastaviti dalje s njom. Nastupio je s grupom tijekom idućih mjeseci na raznim glazbenim festivalima prije nego što se povukao. Njegov se posljednji nastup s Mayhemom održao u kolovozu te godine. Nakon toga je nastavio raditi s portugalskim metal sastavom Ava Inferi.